Szigorodnak az antibiotikumok felírásának követelményei az élelmiszer-termelő állatok esetében

A Nébih felhívja az élelmiszer-termelő állatokat kezelő állatorvosok figyelmét, hogy a vonatkozó rendelet\* értelmében 2024. január 1-től élelmiszer-termelő állatok számára antibiotikumot kizárólag hatósági engedéllyel rendelkező állatorvos írhat fel.

Az engedély megléte a vényen található FELIR azonosító segítségével ellenőrizhető a Nébih központi keresőjében. A felületen a jogosultsággal rendelkező állatorvos neve mellett az „antibiotikum-hatóanyag tartalmú készítményre állatorvosi vény kiadása élelmiszer-termelő állat részére” szöveg szerepel.

Hogyan szerezhető meg a hatósági engedély?

A jogosultság az Állatorvostudományi Egyetem és a Nébih közös, hatósági jellegű képzésének elvégzésével, valamint sikeres vizsga esetén szerezhető meg.Mentesülnek a posztgraduális tanfolyam és a vizsga alól azok a 2019 óta végzett állatorvosok, akik teljesítették az antibiotikumok felelős alkalmazására irányuló graduális tantárgy követelményeit. A hatósági bizonyítvány 5 évig érvényes, amelyet (a lejártát megelőzően) újabb képzésen való részvétellel kell megújítani.

Hivatkozott jogszabály:\* A 27/2021. (VIII. 11.) AM rendelet - az állatgyógyászati termékekről szóló 128/2009. (X. 6.) FVM rendelet módosításáról

Kapcsolódó anyagok:https://portal.nebih.gov.hu/-/allatorvosoknak-indul-kepzes-az-antimikrobialis-szerek-helyes-hasznalatarol

Sajtókapcsolat:

* +36 70 436 0384
* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/9408/szigorodnak-az-antibiotikumok-felirasanak-kovetelmenyei-az-elelmiszer-termelo-allatok-eseteben/